“ ’n Memorandum is op 5 Julie 2016 goedgekeur wat die uitwerking gehad het dat sekere groepe, hoofsaaklik swart werknemers, uitgesonder is vir vakante poste by die SAID.
Hy sê in baie gevalle is Indiërs, bruin en wit mense wat vir poste aansoek gedoen het, van die begin af nie vir die poste oorweeg nie weens hul ras. Dit was ongeag of hulle voldoen het aan die minimum vereistes wat vir die pos gestel is en as “bekwaam” beskryf is.
“Ek ondersteun die Diensbillikheidswet, maar ons het ’n eie doel aangeteken oor hoe ons die wet toepas,” sê Murray.
Murray het verder vertel hoe ’n bestuurder by die afdeling vir mensehulpbronne by die SAID op ’n vergadering met lede van die uitvoerende komitee gal af gegaan het oor hoe kandidate gekies word.
“Ons ondermyn swart mense. Wil jy vir my vertel jy kan nie bekwame swart mense [vir die pos] kry nie? Jy gaan nie toestemming vir ’n uitsondering kry nie,” het Murray die persoon aangehaal.
Hy het nie gesê wie dit was nie, maar net dat al die lede van die uitvoerende komitee na die tirade gesit en luister het, maar niks gesê het nie.